**ΔΕΛΤΙΟ ΤΥΠΟΥ**

16/04/13

Η ομάδα Φυσικής του Τμήματος Μηχανικών Οικονομίας και Διοίκησης του Πανεπιστημίου Αιγαίου διοργανώνει στη Χίο το ετήσιο διεθνές επιστημονικό συνέδριο “HEP 2013” από 25 μέχρι 28 Απριλίου 2013,  με θέμα:

**“ΠΡΟΣΦΑΤΕΣ ΕΞΕΛΙΞΕΙΣ ΣΤΗΝ ΣΩΜΑΤΙΔΙΑΚΗ**

**ΚΑΙ ΑΣΤΡΟΣΩΜΑΤΙΔΙΑΚΗ ΦΥΣΙΚΗ”**

Στο συνέδριο αυτό θα παρουσιασθούν τα τελευταία ερευνητικά αποτελέσματα διακεκριμένων Ελλήνων και ξένων επιστημόνων στα πεδία της Φυσικής Στοιχειωδών Σωματιδίων, της Αστροφυσικής και της Κοσμολογίας. Επιπρόσθετα θα ήθελα να σημειώσω ότι η ομάδα Πειραματικής Φυσικής Υψηλών Ενεργειών του Πανεπιστημίου Αιγαίου είναι πλήρες μέλος του πειράματος ATLAS στο Ευρωπαικό Κέντρο Πυρηνικών Ερευνών CERN στην Γενεύη της Ελβετίας και θα συμμετάσχει στην παρουσίαση πρόσφατων αποτελεσμάτων.

Ο Πρόεδρος της Οργανωτικής Επιτροπής του Συνεδρίου

Παπαγεωργίου Κωνσταντίνος

Αναπληρωτής Καθηγητής Πανεπιστημίου Αιγαίου